open-index/open-wikipedia-markdown huggingface dataset:
Vägbas

En **vägbas**, ofte kalt **«flygraka»**, er en enkel flyplass med start- og landingsmuligheter for militære fly i Sverige. Som vägbaser ble det fra begynnelsen brukt rette, brede veistrekninger. Vägbaser var en viktig del av den svenske forsvarsplanleggingen i etterkrigstiden og skulle bidra til at en angriper ikke skulle kunne slå ut størstedelen av flyvåpenet i ett eneste samordnet overraskningsangrep. Et bidragende eksempel var seksdagerskrigen i 1967 der Israel på noen timer slo ut Egypts flybaser.

I det svenske Bas 60-systemet og det senere Bas 90-systemet var hovedlandingsbaner på krigsbaser typisk 2000–2300&nbsp;m lange og 30–40&nbsp;m brede. For å komplettere hovedlandingsbanene og ha reserve-landingsplasser i tilfelle bombing ble det bygd *kortbanor* og *reservvägbaser*.

## Reservvägbas
Mange veier i landet ble gjort bredere og satt i stand slik at det ble en rett strekning på cirka 1500&nbsp;m, hvilket muliggjorde anvendelse som reservvägbaser. Denne vägbas behøvde å kompletteres med personell, materiell, drivstoff og dessuten med visse feltarbeid for å kunne anvendes. Resurser for dette måtte omprioriteres fra den ordinære basens virksomhet.

## Kortbaner

*Kortbanor* var i likhet med reservvägbaserna også en del av det allmenne veisystemet. Forskjellen var at disse var kortere og kunne anvendes uten større forberedelser. Typisk ble det bygget 2-3 kortbaner i nærheten av hver flybase. Flyet *[[Saab 37 Viggen|Viggen]]* og senere *[[Saab 39 Gripen|Gripen]]* var tilpasset tll å kunne anvende disse korte banene, til forskjell fra *[[Saab 35 Draken|Draken]]* som krevde lengre baner.

I Bas 60 var en *kortbana* 1500-2000&nbsp;m lang og 12&nbsp;m bred, mens i Bas 90 var en *kortbana* 800&nbsp;m lang og 17&nbsp;m bred. Disse veiene ble naturligvis ganske brede og uten midtrabatt. Til sammenligning har en vanlig norsk vei med gul stripe og to kjørefelt (ett i hver retning) en beskjeden bredde på rundt 6&nbsp;m til 7&nbsp;m, som er nesten en tredjedel.

## Utenlands

Vägbaser finnes bygget i andre land, ettersom man har innsett sårbarheten hos ordinære flybaser. Disse er vanligvis lengre og bredere enn i Sverige, ofte innbygget i motorveier, der man gjennom å ta bort midtdeleren kan få en bane for tyngre fly. Blant annet har Tyskland og Finland adskillige vägbaser. Mange land har én eller noen få.

## Eksempler på svenske vägbaser
* Eneryda flygbas
* Balsjö vägbas

## Se også
* Kortbanenettet i Norge

## Eksterne lenker
* Fortifikationsverkets rapport om Sveriges reservvägbaser
* Fortifikationsverkets rapport om svenska vägbaser
CraveOnline

**CraveOnline** er en livsstilsorientert nettside rettet mot menn med hovedkontor i Los Angeles. Nettsiden er eid av Evolve Media, LLC. CraveOnline eier rundt et dusin nettsider og har partnerskap med flere. Hver av nettsidene fokuserer på forskjellige ting.

CraveOnline.com ble lansert sent i 2004 av nettmediaselskapet AtomicOnline. Det opprettholder et nettverk med andre nettsider, blant annet ComingSoon.net, Spiked Humor, Sherdog, **ActionTrip**, WrestleZone, Hockey's Future, HoopsVibe, DrinksMixer og andre.

## Referanser


## Eksterne lenker
*
Axel Rudi Pell

**Axel Rudi Pell** (født 1960) er en tysk heavy metal-gitarist som oppnådde moderat suksess med bandet Steeler (som ikke skal forveksles med det amerikanske bandet Steeler som Yngwie Malmsteen var med i) gjennom fire album i perioden 1984-87, men oppnådde for alvor anerkjennelse hovedsakelig fra sitt andre soloalbum, *Nasty Reputation* fra 1991.

På soloutgivelsene har Pell samarbeidet med sangerne Charlie Huhn, Rob Rock, Jeff Scott Soto og Johnny Gioeli.

Hans album fra 2007, *Diamonds Unlocked*, kom ut etter at Pell hadde kollapset på scenen og havnet på sykehus og inneholder kun coverlåter.

## Albumutgivelser
### Steeler

* *Steeler* (1984)
* *Rulin' the Earth* (1985)
* *Strike Back* (1986)
* *Undercover Animal* (1988)
### Solo

* *Wild Obsession* (1989)
* *Nasty Reputation* (1991)
* *Eternal Prisoner* (1992)
* *Between the Walls* (1994)
* *Black Moon Pyramid* (1996)
* *Magic* (1997)
* *Oceans of Time* (1998)
* *The Masquerade Ball* (2000)
* *Shadow Zone* (2002)
* *Kings and Queens* (2004)
* *Mystica* (2006)
* *Diamonds Unlocked* (2007)
* *Tales of the Crown* (2008)
* *The Crest* (2010)
* *Circle of the Oath* (2012)
* *Into the Storm* (2014)
* *Game of Sins* (2016)
* *Knights Call* (2018)
* *Sign of the Times* (2020)
* *Diamonds Unlocked II* (2021)
* *Lost XIII* (2022)
* *Risen Symbol* (2024)

## Referanser
Sokushinbutsu

**Sokushinbutsu** (japansk 即 身 仏) var en religiøs øvelse blant visse japanske, buddhistiske munker for å mumifisere seg selv gjennom årelang faste, streng meditasjon og langsom forgiftning. Skikken var knyttet til shingon-shū, en japansk buddhistisk tradisjon som tilhører den esoteriske vajrayana-retningen, i Yamagata-regionen i Nord-Japan fra 1000- til 1800-tallet.

## Metode og utbredelse
Sokushinbutsu-prosessen har bestått av tre hoveddeler. Første del innebar tusen dager med streng diett bestående av nøtter og frø kombinert med religiøse øvelser og trening for å kvitte seg med kroppsfett. Deretter fulgte nye tusen dager på bark, røtter og te av giftig sevje som førte til oppkast, uttørking og vern mot seinere skadedyr. Til sist ble utøveren, sittende i lotusstilling, kapslet inn i en trang steingrav med lufttilførsel og en liten bjelle som skulle ringes med hver dag. Når en ikke lenger fikk livstegn fra graven, ble den forseglet. Kroppen ble først hentet ut etter tusen dager. De likene som ikke var råtnet og ødelagt, ble stilt ut i templene som «levende buddhaer», relikvier iført religiøs drakt.

De troende skal ikke ha ansett handlingen som rituelt selvmord, men en form for åndelig opplysning. Gjennom ekstrem smerte og selvfornektelse skulle ritualet føre munkene til Nirvana og endelig forening med Buddha i utøvernes egen jordiske kropp. De som lyktes, ble dyrket, men også de som ikke klarte det, nøt stor respekt for forsøket.

En antar at flere hundre kan ha forsøkt å gjennomføre sokushinbutsu, men bare mellom 16 og 24 slike mumier er hittil kjent. Ritualet kan også ha hatt en viss utbredelse i Kina, og det skal ha blitt oppdaget en levning etter en tilsvarende prosess i India. I 1903 døde den siste japanske, buddhistiske presten i utøvelsen av ritualet. Skikken ble forbudt av japanske myndigheter sist på 1800-tallet.

## Liknende levninger og skikker

Det er flere typer «buddhist-mumier», det vil si levninger etter buddhistiske munker og nonner der kroppen er bevart uten forråtnelse. Det gjelder også lik som ikke har spor etter aktiv mumifisering. Et eksempel er «den mumifiserte munken» Luang Pho Daeng, en buddhistmunk fra Thailand som døde under meditasjon i 1973. Kroppen hans er utstilt i et buddhisttempel på øya Ko Samui sør i landet. Den «konserverte» kroppen er ikke resultat av bevisst sokushinbutsu.

«Selvmumifisering» og liknende forsøk på å bevare lik etter hellige personer forekommer også i andre religioner, blant annet i den romersk-katolske og ortodokse kirken der relikvietradisjonen fortsatt er levende

## Se også
* Shingon-shū
* Mumifisering
* Balsamering
* Selvpining
* Rituelt selvmord
Hardcore Gamer

***Hardcore Gamer*** er et amerikansk videospilltidsskrift gitt ut av Steve Hannley. Det ble startet opp i 2005, og ga ut 35 utgaver før det ble til en nettside.

## Referanser


## Eksterne lenker
*
Tata Steel

**Tata Steel Limited** er en indisk multinasjonal stålfabrikant med hovedkontor i Mumbai. Den er et datterselskap av Tata Group.

Tata Steel har sin historie tilbake til 1907 og har  ansatte.

## Referanser


## Eksterne lenker
* Nettsted
Sigurd Bjørkedal

**Sigurd Bjørkedal**  (født 6. mai 1920 i Volda, død 15. mars 2011) var en norsk båtbygger og bonde. Som praktiserende båtbygger var han sentral i å ta vare på den gamle båtbyggertradisjonen i Bjørkedalen. Sammen med brødrene Saxe og Jakob holdt han ved like kunnskapen om å bygge snedbetning, den gamle sunnmørsbåten. Byggingen av en sunnmørsottring til Sunnmøre Museum på 1950-tallet hadde stor betydning, siden de da kunne rådføre seg med eldre båtbyggere.

I 1973 bygde han en kopi av Kvalsundskipet. Fra 1981, da han bygde en ny sunnmørsottring, samarbeidet han med og overførte mye kunnskap til sønnene som har ført tradisjonen videre etter faren.

I 1983 bygde de knarren «Saga Siglar» til Ragnar Thorseth. Det var et vikingskip bygd etter «Skyldelev 1» som ble funnet ved Roskilde i Danmark. Med dette skipet gjennomførte Thorseth blant annet en jordomseiling.

Senere overtok sønnen Jakob ansvaret for båtbyggingen. Sigurd var likevel en viktig medhjelper da det ble bygd kopi av Osebergskipet i 1987, og av Gokstadskipet i 1990. Etter at «Saga Siglar» forliste i 1992 ble to nye knarrer, søsterskipene «Borgundknarren» (1993) og «Kvitserk» (1994), bygd i Bjørkedalen for Ragnar Thorseth.

I 2009 fikk Sigurd Bjørkedal kongens fortjenstmedalje i sølv.

## Referanser


## Kilder
* Karl Anders Halsbåndet: Kongens sølv til Sigurd Bjørkedal. *KYSTEN* Nr 1 2010
Beit Alfa

**Beit Alfa** (hebraisk בֵּית אַלְפָא, også kalt **Bet** Alpha) er en kibbutz i Norddistriktet i Israel, nær Gilboafjellet. Det ligger ruiner av en eldgammel synagoge i kibbutzen, og den fikk navnet fra den arabiske landsbyen som lå her tidligere, Khirbet Bait Ilfa.

## Plassering
Kibbutzen ligger på østkammen av Haroddalen, som ligger mellom Jezreeldalen og Beth She'andalen i Nedre Galilea. I sør og vest ligger de bratte fjellsidene av Gilboafjellet. De nærmeste fjelltoppene er Har Barkan (497 meter) og Har Gefet (318 m). Området nord og øst for kibbutzen er flatt, men faller østover mot Jordandalen. Nord for kibbutzen flyter elven Harod. 2,5 km sørvest for kibbutzen går muren som skiller de israelske territoriene fra de palestinske selvmyndighetene. I nærheten ligger kibbutzene Heftziba, Sde Nahum, Nir David og Ma'alt Gilboa. På den palestinske siden ligger landsbyen Fakua.

## Historie
På 500-tallet var det en jødisk bebyggelse her og fra denne står ruinene av en synagoge tilbake. Bebyggelsen ble etterfulgt av den arabiske landsbyen Bait Ilfa, som etter hvert ble fraflyttet.

Kibbutzen ble grunnlagt den 4. november 1922 av Hashomer Hatzair-pionerer. De første medlemmene kom fra Polen. De hadde all erfaring fra 1921 da de deltok i opprettingen av kibbutzen Geva. Den første tiden var hard for pionerene, siden stedet lå i nærheten av et myrområde som gjorde de utsatte seg for malaria. I april 1927 var kibbutzen besøkt av den tsjekkoslovakiske presidenten Tomáš Masaryk. Det var første gangen en statsleder besøkte Palestinamandatet. I 1928 oppdaget medlemmene i den nærliggande kibbutzen Heftziba ruinene av Beth Alpha-synagogen, som lå på deres område. Under arabreropprøret i 1929 ble kibbutzen angrepet og åkrene ble ødelagt. Da arabareropprøret brøt ut på ny i april 1936, satte arabrere igjen markene i brann.

I 1940 flyttet noen av medlemmene, som tilhørte Hashomer Hatzair, til kibbutz Ramat Yohanan, i bytte mot støtten Mapai fra Ramat Yohanan. I de neste årene var kibbutzen et av de sentre  som ble brukt av den jødiske paramilitære organisasjonen Haganah.

Den 1. april 1948 ble kibbutzen angrepet av arabere med bombekaster. Arabrene trakk seg tilbake da en tropp britiske fallskjermjegere nærmet seg stedet.

Etter krigen i 1948-49 ble Gilboa utdannelsesinstitutt grunnlagt i den nordlige delen av kibbutzen. Under krigen mellom Israel og Hisbollah i 2006 tok kibbutzen i mot evakuerte fra grenselandsbyene som hadde blitt angrepet med rakettene til Hizbollah fra Sør-Libanon. Etter krigen ble det opprettet et oppsamlingssenter for etopiske emigranter her. Rundt 600 emigranter bor her og lærer hebraisk og forbereder seg for det israelske samfunnet.

## Eksterne lenker
* Offisielt nettsted   (he)
* Bet Alfa, ''cirka'' 1925
Barbra Streisand in Concert

**Barbra Streisand in Concert** er den andre konsertturneen til artisten Barbra Streisand.

På nyttårsaften 1993 og 1. januar 1994 holdt hun to konserter som dannet grunnlaget for konsertturneen, Streisands første på 28 år (etter An Evening with Barbra Streisand i 1966). Nyttårskonsertene fikk god kritikk, og Robert Hilburn fra *[[Los Angeles Times]]* mente at «Streisand har kombinert alt hun har lært som en artist på disse to timene. Hun drar nytte av erfaringen i film og musikk, og tilbyr en regissørs sans for atmosfære og anledning, en skuespillers sans for karakter og fortrolighet og en sangers stemmeprakt og befaling.»

Hun holdt henholdsvis fire konserter i London og 20 i USA. Dette var første gang Streisand var på turné i Europa, og den siste før turneen Streisand i 2006. De fleste konsertene ble utsolgt innen én time etter at de ble lagt ut for salg.

## Sangliste
(ifølge DVD-utgivelsen, sanglisten varierte smått fra konsert til konsert)
### Akt 1
# «Overture»
# «As If We Never Said Goodbye»
# «I'm Still Here»
# «Can't Help Lovin' That Man»
# «I'll Know»
# «People»
# «Lover Man (Oh, Where Can You Be?)»
# «Will He Like Me?»
# «He Touched Me»
# «Evergreen»
# «The Man That Got Away»
# «On A Clear Day (You Can See Forever)»

### Akt 2
# «Entr'acte»
# «The Way We Were»
# «You Don't Bring Me Flowers»
# «Lazy Afternoon»
# «Once Upon a Dream» / «When You Wish Upon a Star» / «Someday My Prince Will Come» (Disney-medley)
# «Not While I'm Around»
# «Ordinary Miracles»
# «Where Is It Written?» / «Papa, Can You Hear Me?» / «A Piece of Sky» (*[[Yentl (film)|Yentl]]*-medley)
# «Happy Days Are Here Again»
# «My Man»
# «For All We Know»
# «Somewhere»

## TV-spesial

Streisands siste konsert i Anaheim ble spilt inn og sendt på HBO 21. august 1994 under tittelen *Barbra: The Concert*. Hun stod som regissør og produsent for denne TV-spesialen. Streisand ble også nominert til to Grammy-priser for arbeidet på konsertalbumet **, og platen solgte til platina i USA. TV-sendingen vant følgende Primetime Emmy Awards:

* Outstanding Variety, Music or Comedy Special –  Martin Erlichman, Gary Smith, Barbra Streisand, Dwight Hemion
* Outstanding Individual Performance in a Variety or Music Program – Barbra Streisand
* Outstanding Individual Achievement in Music Direction – Marvin Hamlisch
* Outstanding Individual Achievement in Music and Lyrics: Marvin Hamlisch, Alan Bergman og Marilyn Bergman for sangen «Ordinary Miracles»
* Outstanding Sound Mixing for a Variety or Music Series or a Special: Ed Greene, Bruce Jackson, Bob La Masney

21. mai 1995 sendte CBS en lengre versjon av TV-spesialen med blant annet en Linda Richman-sketsj (fra konserten i Las Vegas), Disney-medleyen (også fra konserten i Las Vegas) og opptredenen av «What Are You Doing the Rest of Your Life» (fra konserten i Anaheim).

TV-programmet ble utgitt på DVD i 2009. Nyttårskonserten i Las Vegas ble utgitt på DVD i 2004 under tittelen *The Concert: Live at the MGM Grand*.

## Referanser


## Kilder
* 
* 

## Eksterne lenker
* Barbra Streisand in Concert
Burgtheater

**Burgtheater** er et statsteater i Østerrikes hovedstad Wien, og blir regnet som landets nasjonalscene. Det ble opprinnelig grunnlagt i 1748, og flyttet inn i sin nåværende bygning ved Ringstraße i 1888.

## Referanser


## Eksterne lenker
Music4Games

**Music4Games** var en videospillmusikknettside som ble startet opp i 1999. Den fokuserte på videospillmusikkindustrien og påsto å være rettet mot dedikerte videospillere, musikkfans, audiofile og lignende. I desember 2009 ble nettsiden stengt ned uten advarsel eller oppgitt grunn.

## Referanser


## Eksterne lenker
*
Game Developer (tidsskrift)

***Game Developer*** var et tidsskrift rettet mot videospillutviklere og aspirerende videospillutviklere. Det ble gitt ut mellom 1994 og 2013.

## Referanser


## Eksterne lenker
*
Bernhard Heinzmann

**Bernhard Heinzmann** (født 20. august 1903 i Böhmenkirch, drept 10. august 1942 i NS-Tötungsanstalt Hartheim i Oberösterreich) var en katolsk prest og motstander av nazismen, blant annet av persondyrkelsen av Adolf Hitler og av den nazistiske raselære. Han ble forfulgt av nazistene og myrdet.

## Liv og virke
Bernhard Heinzmann var prest for bispedømmet Augsburg. Allerede som kapellan i Starnberg vendte han seg mot tidens anti-franske polemikk, og fremholdt at også franskmennene var en del av *Guds skaperverk*. Selv om han ble utsatt for stadige fysiske trusler, preket han mot «Vergötterung Hitlers» (guddommeliggjørelse av Hitler) og mot nazismens «Rassenwahn» (rasegalskap).

Etter at han forsøkt å bilegge en strid etter at et mannskor tilknyttet et håndverkerlaug fremførte en anti-italiensk sang, og brukt som argument at den katolske kirke er et internasjonalt kirkesamfunn, kom det til meget sterk motstand mot ham. Hans foresatte omplasserte ham flere ganger i håp om at situasjonen skulle roe seg. 

På Helligtrekongersdag i 1941, da han var sognevikar i Kronburg-Illerbeuren, ble han arrestert i prestegården og bragt til varetektsfengselet i Augsburg. Derfra ble han i november 1941 sendt til KZ Dachau. Derfra ble han, under henvisning til de nazistiske myndighetenes såkalte Aktion 14f13-bestemmelse, sendt til NS-Tötungsanstalt Hartheim i Schloss Hartheim ved Alkoven i nærheten av Linz i Oberösterreich, og drept i gasskammeret der den 10. august 1942.

## Referanser


## Litteratur
* Otto Knab: Der Märtyrer von Böhmenkirch: Pfarrer Bernhard Heinzmann, herausgegeben vom Katholischen Pfarramt Böhmenkirch (Hektographie) 1975.
* Helmut Moll (Hrsg.) im Auftrag der Deutschen Bischofskonferenz: *Zeugen für Christus. Das deutsche Martyrologium des 20. Jahrhunderts*, 6. erweiterte und neu strukturierte Auflage 2015, ISBN 978-3-506-78080-5, S. 68-72.
* Helmut Moll: Martyrium und Wahrheit. Zeugen Christi im 20. Jahrhundert (Weilheim-Bierbronnen 2005; 5. Auflage 2012).
* Eduard Werner: ''Pfarrer Heinzmann - ein Märtyrer der Toleranz zwischen den Völkern''. In: *Der Fels, Katholisches Wort in die Zeit.* 31.&nbsp;Jahr, Nr.&nbsp;9, September 2000 (PDF-Datei; 654 kB).

## Eksterne lenker
* Lern- und Gedenkort Schloss Hartheim – Internetauftritt der heutigen Gedenkstätte im Schloss Hartheim
Martin Mikkelsen

**Martin Mikkelsen** (født 8. juni 1992 i Harstad) er en norsk langrennsløper. Han representerer Medkila Skilag.

## Referanser




## Eksterne lenker
*
Pure Nintendo Magazine

**''Pure Nintendo Magazine'' (PNM)** er et videospilltidsskrift som slippes ut annen hver måned og fokuserer på Nintendo-relaterte nyheter og spill.  Den første utgaven av tidsskriftet ble gitt ut i oktober 2011 av Pure Media, LLC.  Tidsskriftet har også applikasjoner for iOS og Android-enheter.

## Referanser


## Eksterne lenker
*
TBU

Forkortelsen **TBU** kan stå for
* Det tekniske beregningsutvalget for inntektsoppgjørene
* IATA-kode for Fuaʻamotu internasjonale flyplass på Tonga
* Tirana Business University i Albania
* Tomas Bata University i Zlín
* Tokushima Bunri University
* Telemark Barne- og Ungdomsteater
Søndre Skotjernfjell

**Søndre Skotjernfjell** er et fjell i Nannestad kommune i Akershus. Det har en høyde på 621 meter over havet og er det 24. høyeste fjellet i Akershus av fjellene med primærfaktor på minst 50 meter.

## Se også
* Fjell i Akershus

## Referanser
Elven (film)

***Elven*** (fransk: *Le Fleuve*, engelsk: *The River*) er en fransk-amerikansk romantisk dramafilm fra 1951 regissert av Jean Renoir. Filmen er basert på Rumer Goddens roman *The River*.

## Handling
Harriet tilhører en engelsk middelklasse-familie som bor ved bredden av Ganges-elven i India. Hun hadde fire søstre, og en 10 år yngre bror. En dag inviterer familiens nabo sin fetter, kaptein John, til å bo sammen med ham på hans plantasje Når kaptein John ankommer, oppdager jentene at han har mistet det ene beinet i krigen. Til tross for hans handikap, har han en sjarm som gjør ham populær i området, og derfor inviteres ham til en indisk Divali-feiring. 

Ett par dager etter Divali-festivalen, følger Harriet i hemmelighet etter kaptein John og hennes beste venn Valerie, til en elvebredd hvor de tror de er alene. Der deler kaptein John et lidenskapelig kyss med Valerie - som Harriet er vitne til. Denne hendelsen, kombinert med hennes rolle i brorens død, får Harriet til å miste viljen til å leve. Hun forsøker å begå selvmord ved en elv. Men en venn ser henne, og fiskere samles i forsøk på å redde henne fra vannet.

## Skuespillere
* Nora Swinburne som mor
* Esmond Knight som far
* Arthur Shields som Mr. John
* Radha Burnier som Melanie
* Adrienne Corri som Valerie
* June Hillman som forteller

## Referanser


## Eksterne lenker
*
Stenared

**Stenared** er et tettsted i Göteborg kommune i Västra Götalands län i landskapet Västergötland i Sverige. I 2010 hadde tettstedet 237 innbyggere.

## Referanser
Port de Balès

**Port de Balès** er et 1&nbsp;755 meter høyt fjellpass i de franske Pyreneene. Det er 19,2 kilometer lang vei opp til passet med en snittstigning på 6,2 %, noe som gjør den fortjent til å plasseres i hardeste etappekategori for franske sykkelritt, HC. Fram til sommeren 2006 var sørsiden grusvei, men nå er hele veien over Port de Balès asfaltert. Fra passhøyden fører vei *D 925* etter 3,5 kilometer mot vest til den 1&nbsp;855 høye *Port de Pierrefite*.

## Tour de France
Port de Balès sto 23. juli 2007 for første gang på programmet i Tour de France (17. etappe). Førstemann over toppen var Kim Kirchen. 15. etappe under Tour de France 2010 gikk også over passet.

## Eksterne lenker
* Informasjonsside om Port de Balès
* Høydeprofiler nordsiden 
* Høydeprofiler sørsiden
Matbransjens Faglige Utvalg

**Matbransjens Faglige Utvalg** (**MFU**) er en norsk organisasjon opprettet av Annonsørforeningen, Næringslivets Hovedorganisasjon og Virke. MFU vurderer og fatter vedtak vedrørende markedsføring av en rekke mat- og drikkevarer overfor barn og ungdom.

MFU og fellelsene der virker som en selvjustisordning, men vedtakene har ingen juridisk betydning. Det er heller ikke slik at de som blir felt i MFU forplikter seg til å rette seg etter vedtaket, og MFU har ingen sanksjoner de kan iverksette dersom vedtakene ikke blir fulgt.

Juryen i MFU består av ett uavhengig medlem, to med markedsføringsbakgrunn, ytterligere ett med juridisk bakgrunn, ett med ernæringmessig bakgrunn, representanter fra Helsedirektoratet eller Helse- og omsorgsdepartementet og ett medlem fra almenheten.

## Referanser


## Eksterne lenker
* Nettside
Kfar HaNagid

**Kfar HaNagid** (hebraisk skrift כְּפַר הַנָּגִיד, betyr 'Fyrstedalen') er en moshav sentralt i Israel. Den ligger på kystsletten  20 km sør for Tel Aviv og nord for Yavne og tilhlrer Gan Raveh regionale kommune. I 2006 hadde den et folketall på 958.

Moshaven ble grunnlagt i 1949 av immigranter fra Bulgaria, og ble oppkalt etter Samuel HaNagid. Ifølge Benny Morris, ble moshaven grunnlagt på landområdet til den avfolkede palestinske-arabiske landsbyen Al-Qubayba, men Walid Khalidi skriver at den bare ligger nær Al-Qubayba  og at Kfar HaNagid ligger på landområdet til Yibna.

## Referanser


## Kilder
* Morris, Benny (2004). *[http://books.google.ca/books?id=uM_kFX6edX8C&pg=RA1-PA176&dq=qastina+arab&lr=&sig=dMZuMVE4EuZu_MjxsxP-j-JX06k Birth of the palestinsk Refugee Problem Revisited.]* Cambridge University Press. 
* 

## Eksterne lenker
*
Studena Point

**Studena Point** (bulgarsk *нос Студена*, ‘Nos Studena’) er et kupert nes på nordkysten av Parker Peninsula i den nordøstlige delen av Île Anvers i Det antarktiske arkipel i Antarktis, som stikker 1,4 km nordover i Fournier Bay mellom Kleptuzabreen i vest og Altimirbreen i øst.

Neset er oppkalt etter bebyggelsene Studena vest og sør i Bulgaria.

Studena Point ligger 13,72&nbsp;km sør-sørvest for Dralfa Point, 15,5&nbsp;km sørvest for Andrews Point og 3,77&nbsp;km øst for Predel Point.

## Kilder
* Studena Point. SCAR Composite Gazetteer of Antarctica.
Germanisering

**Germanisering** eller **fortysking**, refererer til spredningen av det tyske språk, folk eller den tyske kultur, eller til en politikk som fører til dette. Germanisering var sentral innen tysk liberal tenkning på 1800- og 1900-tallet, en periode da liberalisme og nasjonalisme gikk hånd-i-hånd.

Germanisering har funnet sted siden tidlig middelalder, da vestslaviske stammer og folk ble assimilert av Det tysk-romerske rike. Siden den tid har germanisering funnet sted uten direkte påvirkning, og, som mer kjent, ved tvang; Det tredje rikets germanisering av polske, baltiske, og generelt slaviske grupper er et kjent tilfelle.

Innen lingvistikk refererer *germanisering* eller *fortysking* til når et fremmedord i det tyske språk endrer stavelse for å samsvare med tyske språkregler.

## Historie
### Tidlig germanisering

Den tyske orden assimilerte flere baltiske stammer, blant annet gammelprøysserne, i kjølvannet av Det prøyssiske korstog.
### Middelalder

### Germanisering på 1700- og 1800-tallet

### Germanisering under Det tredje rike

Germanisering ble innen nasjonalsosialistisk tankegang referert til som blant annet «arianisering».

## Lingvistisk innflytelse
Innen lingvistikk refererer germanisering hovedsakelig til endring av stavelsen til lånord, slik at de følger tyske språkregler; for eksempel endringen fra *bureau* til *Büro*.

Nasjonalismens fremvekt på slutten av 1700-, og på 1800-tallet i Bøhmen, Mähren, Schlesien, Pommern, Lausitz og Slovenia førte til en økt stolthet over nasjonalkulturer. Århundrer med tysk overherredømme i disse områdene hadde derimot satt sitt preg på disse samfunnene; for eksempel ble den første moderne grammatikkutredningen for tsjekkisk, *Ausführliches Lehrgebäude der böhmischen Sprache* (1809), av Josef Dobrovský (1753–1829), publisert på tysk, da tsjekkisk ikke ble brukt i akademisk forfatterskap. 

Fra høymiddelalderen frem til Det østerriksk-ungarske rikets oppløsning i 1918, i dagens Slovenia, hadde tysk en sterk påvirkning på slovensk, og mange *germanismer* er bevart i samtidig dagligdags slovensk.

I de tyske koloniene førte bruken av tysk som offisielt språk til dannelsen av tyskbaserte pidgin- og kreolspråk, som *[[Unserdeutsch]]*.

## Ettermæle i etternavn
Professor Jürgen Udolph av Universitetet i Leipzigs Institutt for slaviske studier hevder at 15 millioner mennesker i dagens Tyskland har slaviske, mer spesifikt polske, etternavn. Han mener konsentrasjonen av slaviske navn i Øst-Tyskland er enda større enn landsgjennomsnittet, og utgjør 30% av alle etternavnene i regionen.

## Se også
*Kulturimperialisme
*Germanisme
*Germanistikk
*Deutscher Ostmarkenverein
*Kulturkampf
*Drang nach Osten
*Masurere
*Ostsiedlung
*Kärntiske slovenere
*Pangermanisme
*Polonofobi
*Konsentrasjonsleiren i Potulice
*Ruhrpolen
*Bosetningskommisjonen
*Ulrich von Wilamowitz-Moellendorff
*Hegewald

## Referanser
Ankergang

**Ankergang** er et reguleringssystem for gangen i et mekanisk urverk (klokke eller ur til måling av tiden), funne opp i 1671 av engelskmannen William Clement. Ankergangen syter for at urverket går med jevn fart, og virker ved at ankeret (også kalte ankerhaken) på en aksel svinger tilbake og frem og slipper frem en tann på et tannhjul, ganghjulet, for hver enkelt svinging. For å styrer frekvensen på de svingningane som ankeret (ankerhaken) gjør, er ankeret tilsluttet enten en pendel (i pendelur som for eksempel gulv- og veggur) eller til en såkalt uro, et hjul som svinger tilbake og frem ved hjelp av en spiralfjær ikring akselen (i for eksempel armbåndsur og lommeur).

Svingningsfrekvensen på pendelen kan endres ved å endre lengden mellom opphenget og den vekten som henger på pendelen, og svingfrekvensen på uroen kan endres ved å stramme eller slakke på fjæren i uroen. Ved slike endringer endres også svingningsfrekvensen på ankeret (ankerhaken), og med dette farten på ganghjulet. Slik kan urverket justeres til den farten som er rett for at uret skal syne rett tid. Ganghjulet, og urverket i det hele tatt, blir drevet av enten en stålfjær som må strammes manuelt (som i armbandesur, lommeur, noen typer veggur, kaminur og liknende) eller av et lodd som henger i en kjede og faller sakte nedover, og må dras opp igjen manuelt, slik som i mange vegg- og golvur: uren må trekkes opp.

Den meste benyttete typen av ankergang var den såkalte «sveitsiske ankergangen». Her er ankerhaken opplagra i syntetiske edelsteiner. I billigere ur og i vekkarur ble det benyttet stiftanker, og i pendelur ble det benyttet ulike typer ankergang kalte slepegang eller hvilegang, som for eksempel i de norske Toten-urene og de tyske Schwarzwald-urene.

## Kilder
* Store norske leksikon, Ankergang, 12. august 2015.
Peter Johannes Hoppe

**Peter Johannes Hoppe** (født 18. september 1794 i København, død 26. april 1857) var en dansk-norsk bokhandler og forlegger.

Hoppe kom til Norge som gutt, og begynte 18 år gammel hos grosserer Marcus Pløen i Christiania. I 1815 ble han handelsfullmektig hos Sigward Petersen, og var fra 1821 hos Anthon Petersen. I 1830 fikk han kjøpmannsborgerskap i Christiania.

I 1826 etablerte Hoppe sammen med universitetslektor John Andreas Messell og universitetsbibliotekar Fredrik Wilhelm Keyser en bokhandel under navnet «Messell, Keyser & Comp.» Kompaniskapet ble oppløst i 1829, og Hoppe drev forretningen videre på egen hånd. Ved siden av bokhandelen drev han forlag. Han utga blant annet *[[Norsk Retstidende]]* fra 1836 til 1846.

Mot slutten av livet vendte Hoppe tilbake til Danmark.

Hoppe var gift med Marie Knudsen, datter av den danske skuespilleren Hans Christian Knudsen. Hun holdt syskole og en «salong» i hjemmet på Øraker, hvor blant andre Camilla Wergeland vanket.

## Litteratur
* *Norske Selskab 1818-1918*. Kristiania, 1918.
Beleiringen av Tönning

**Beleiringen av Tönning**  (1. mars- august 1700) var en krigshandling under den store nordiske krigen. Da ble festningen i Tönning (Tønning) i området Holstein-Gottorp, en alliert av Det svenske imperiet, beleiret to ganger: Danmark-Norge ble tvunget til å avslutte den første beleiringen i 1700, men en samlet styrke av koalisjonen mot Sverige klarte å beleire og ta Tönning på nytt  i 1713–1714.

## 1700
Den første beleiringen var en av de første militære handlingene i den store nordiske krigen. Danmark-Norge, Sachsen-Polen-Litauen og Russland hadde blitt enige om å invadere Det svenske imperiet på tre fronter, og danske styrker rykket derfor inn i Holstein-Gottorp, som var alliert med slektskapsbånd til kongefamilien i Sverige. De startet omringing av Tönning i mars 1700. Beleiringen ble avsluttet da Karl XII av Sverige, med støtte fra De maritime maktene, i et overraskende trekk satte en armé utenfor København og tvang Fredrik IV av Danmark-Norge ut av krigen med freden i Travendal den 18. august 1700. Danmark kom først inn i krigen i igjen i 1709 som følge av det svenske nederlaget i Poltava.

## 1713–1714
Tidlig i 1713 ble styrker fra Det svenske imperiet og Holstein-Gottorp beleiret av en samlet russisk og saksisk-polsk armé i en lomme rundt Tönning. Den svenske styrken besto av restene av den 16&nbsp;000 mann store arméen til Magnus Stenbock som hadde brutt ut av Stralsund-lomma, og ignorert en ordre om å marsjere inn i Polen. Han slo en dansk armé i slaget ved Gadebusch og fulgte etter restene av dem inn i Holstein. De russiske og saksisk-polske allierte av Danmark sendte 36&nbsp;000 soldater etter Stenbock.

I februar 1713 brøt hertug Karl Fredrik av Holstein-Gottorp den selvutnevnte nøytraliteten sin og ga Stenbock støtte og hjelpeutstyr ved festningen sin i Tönning i vente på støtte fra De maritime maktene, slik de hadde gjort i 1700. De maritime maktene blandet seg ikke inn, og med fremdeles 9&nbsp;000 mann tilbake, gikk Stenbock tom for forsyninger. Da matsituasjonen forverret seg og 2&nbsp;800 svensker ble syke, overga Stenbock seg den 16. mai 1713.

Den 1&nbsp;600 mann sterke garnisonen fra Holstein i Tönning festning holdt ut fram til 7. februar 1714. Danske styrker fikk total kontroll over Holstein-Gottorp etter ordre fra kongen den 13. mars 1713, da de siste lojale holsteinere for Sverige ble fanget i 1715. Etter at Tönning overga seg, ble festningsverkene og palasset jevnet med  jorden fram til 1735 

Avgjørelsen til hertugen av Holstein-Gottorp om å åpne Tönning for Stenbock samt å megle under den svenske overgjevelse er tilskrevet baron Georg Heinrich von Görtz, en diplomat i hoffet til 
Karl Fredrik. De svenske fangene ble delt likt mellom de seirende maktene, tross ordrene fra den russiske kommandanten Aleksandr Danilovitsj Mensjikov hadde fått fra tsar Peter den store om å sikre Russland den største parten, siden russerne hadde medvirket med den største kontingenten til den samlede arméen. Dette førte til et rykte om at Mensjikov ble myrdet av Görtz.

## Kilder

* 
* 
* 
* 
*
Historien om Qiu Ju

***Historien om Qiu Ju*** (), er en kinesisk dramakomedie fra 1992 regissert av Zhang Yimou. Den er basert på en novelle av den kinesiske forfatteren Chen Yuanbin.

Filmen ble vist på filmfestivalen i Venezia, hvor den vant Gulløven. Den ble kåret til beste film, både ved Gullhanen og Hundred Flowers Awards (ved sistnevnte delt med *[[Bak den røde lykten]]* og ''Yang Gui Fei'').

## Handling
Qiu Ju er en fattig bonde som bor i en liten jordbruksklave sammen med ektemannen sin Qinglai. Hun er i siste trimester av svangerskapet. En dag står mannen hennes og snakker med Wang Shantang, lederen for samfunnet de bor i, men det oppstår en feil-kommunikasjon. Lederen føler seg fornærmet, og slår Qinglai og sparker ham så kraftig i lysken at Qinglai må oppsøke lege og være borte fra jobb. Qiu Ju går til det lokale politikontoret for å klage. Politimannen får landsby-sjefen til å betale 200 yuan til Qinglai. Men når Qiu Ju deretter går til sjefen, kaster han fornærmet pengene på bakken og nekter å be dem om unnskyldning.

Qiu Ju reiser deretter til provins-hovedstaden sammen med ektemannens yngre søster, Meizi. Tilfeldigvis finner de to kvinnene overnatting ved et billig hotell. De to kvinnene møter politimesteren for hele distriktet, og han lover dem at saken deres skal bli anmeldt. Den nye dommen fra distriktspolitiet er at denne gangen må landsby-sjefen betale dem 250 yuan. Men han nekter fremdeles å be om unnskyldning. Derfor reiser Qiu Ju tilbake til storbyen, og finner en advokat som kan ta saken videre i håp om å innføre en ny lov.

Men de bedømmer at saken allerede har blitt korrekt løst av distriktet, og derfor blir boten stående på 250 yuan. Qiu Ju er ulykkelig, men alt hun kan gjøre er å appellere til et enda høyere nivå. Som en del av denne etterforskningen kommer tjenestemenn til landsbyen, og Qiu Jus ektemann blir sendt gjennom røntgenstråling ved det lokale sykehuset. Det er nå midt på vinteren, og Qiu Ju går i fødsel. Hun føder snart en sunn og frisk gutt. Den lokale politimannen dukker opp for å fortelle Qiu Ju at røntgen-bildene har avslørt at mannen hennes pådro seg et brukket ribbein. Som et resultat har landsby-sjefen blitt arrestert, og sendt til fengsel på en femten dager lang dom.

## Medvirkende
(utvalg)
* Gong Li: Qiu Ju
* Liu Peiqi: Wan Quinglai
* Yang Liuchun: Meizi
* Lei Quesheng: Wang Shatang
* Ge Zhijun Li

## Referanser


## Eksterne lenker
*
Jean-François de La Clue-Sabran

**Jean-François de La Clue-Sabran** var en fransk kommandør. Under Syvårskrigen hadde han kommando over en fransk skvadron på tolv skip i Middelhavet. Med disse skipene skulle han delta i den planlagte franske invasjonen av Storbritannia, men engelskmennene blokkerte veien ut av Middelhavet og møtte han i slaget ved Lagos i Portugal i 1759, hvor han ble skadd og tapte. 

## Kilder
* Troude. *Batailles navales dere la France*, vol. i. s. 379 spiser seq.
Åkra stavkirke

**Åkra stavkirke** var en stavkirke i Kvinnherad i Hardanger, som ble revet rundt 1730. 

## Historie
Det finnes intet grunnlag for en detaljert datering av kirken. En kirke i Åkra er første gang nevnt i 1329. Da kirken ble omtalt i en rapport fra 1722, hadde taket nylig blitt skadet i en kraftig storm. Den må ha blitt revet mellom 1722 og 1735, det året da Åkra fikk ny kirke.

## Utseende
Det går frem av skildringene av kirken fra 1665 og 1722 at den må ha vært en stavkirke av den treskipede typen. I 1722 var kirken bordkledd og malt innvendig. Den hadde «taarn uden spir», noe som trolig betyr en takrytter av den gamle typen, og svalgang på nordsiden. Størrelsen på skipet var 48 fot ganger 28 fot (15 m x 9 m), og koret var 18 fot ganger 16 fot (6 m x 5 m).

## Fotnoter


## Litteratur
* 
* Hans-Emil Lidén og Anne Marta Hoff: Åkra kirke i «Norges kirker»

## Eksterne lenker
*
Sirkumboreal

**Sirkumboreal** er et geografisk begrep som gjerne brukes til å forklare utbredelsen av flora og fauna på jordkloden. Sirkumboreal betyr «Jorden rundt» i den tempererte sonen på den nordlige halvkule, som regel med referanse til det boreale barskogbeltet, som strekker seg gjennom både Eurasia og Nord-Amerika.

## Se også
* Sirkumpolar
Fort Meade

**Fort George G. Meade** er en garnison for U.S. Army i Anne Arundel County i Maryland. Garnisonen huser blant annet Defense Information School, Defense Media Activity, U.S. Army Field Band og hovedkvarterene til U.S. Cyber Command, National Security Agency, Central Security Service, Defense Courier Service og Defense Information Systems Agency.

Garnisonen er oppkalt etter George G. Meade, en general fra den amerikanske borgerkrigen som var sjef for Army of the Potomac.

## Referanser


## Eksterne lenker
* Nettside
Kotaku

**Kotaku** er en videospillorientert blogg etablert i oktober 2004, og er en del av Gawker Medias nettverk.

## Referanser


## Eksterne lenker
*
FGM-148 Javelin

**FGM-148 Javelin** er et amerikansk panservernmissil som erstattet den tidligere M47 Dragon i USAs forsvar.  

Javelin består av en utskytningsenhet med et termisk sikte og avfyrer et missil som bruker infrarød målsøking. Det er et såkalt «fire and forget»-missil, hvilket betyr at når målet er låst og missilet er avfyrt, kan skytteren trekke seg tilbake. Selv om målet beveger seg, vil missilet fortsette å følge det.  

Javelin kan avfyres i to moduser: lav modus, som følger en relativt flat bane, eller høy modus, hvor missilet stiger opp til 150 meter før det treffer målet ovenfra. Denne taktikken er spesielt effektiv mot stridsvogner, som har svakere pansring på toppen. Våpenet kan være klart til bruk på 30 sekunder og lades om på 20 sekunder. 

Javelin er utviklet og produsert av Javelin Joint Venture, eid av Raytheon og Lockheed Martin.

## Operativ historie
Per 2019, ifølge påstander fra produsenten, hadde Javelin blitt brukt i rundt fem tusen vellykkede angrep. Innen august 2021 var femti tusen missiler levert til kunder.

Våpenet gjorde sin kamptdebut i Irak i 2003 og ble kjent under krigen mellom Russland og Ukraina, hvor det ble brukt omfattende av ukrainske styrker i de tidlige stadiene av den russiske invasjonen i 2022.

## Norge
Javelin ble levert fra 2006 og har vært benyttet av Hæren siden 2009. Det kjøpt inn 100 utskytningsenheter og 526 missiler I 2017 startet norske myndigheter prosessen med å finne et erstatningsvåpen, for å motvirke nye typer stridsvogner utstyrt med aktive beskyttelsessystemer som er i stand til å bekjempe missiler som Javelin.

### Galleri

200617-A-DS044-1093 - FGM-148 Javelin Norwegian live-fire (Image 9 of 9).jpg
200617-A-DS044-1184 - FGM-148 Javelin Norwegian live-fire (Image 8 of 9).jpg
200617-A-DS044-1218 - FGM-148 Javelin Norwegian Live Fire (Image 2 of 9).jpg
200617-A-DS044-1013 - FGM-148 Javelin Norwegian Live Fire (Image 3 of 9).jpg
200617-A-DS044-1123 - FGM-148 Javelin Norwegian live-fire (Image 6 of 9).jpg
200617-A-DS044-1150 - FGM-148 Javelin Norwegian live-fire (Image 7 of 9).jpg


## Referanser
Slaget ved Bloody Creek i 1711

**Slaget ved Bloody Creek** ble utkjempet den 21. juni 1711 under Dronning Anne-krigen. En Abenaki-milits klarte å overfalle britiske soldater og soldater fra Ny-England ved et sted som ble kjent som Bloody Creek etter slagene som ble utkjempet der. Elven renner ut i Annapolis River ved dagens Carleton Corner i Nova Scotia, og var også åsted for et slag i 1757.

Slaget var en del av et forsøk fra lederne i Ny-Frankrike på å svekke det britiske grepet om Annapolis Royal.  Britene hadde erobret fortet året før og de hadde bare så vidt kontroll over området. Slaget, hvor hele den britiske styrken ble enten tatt til fange eller drept, ga mot til franskmennene og deres indianske allierte som blokkerte Annapolis Royal. Uten tunge våpen  klarte derimot ikke styrken å angripe fortet med stor effekt, og gav opp beleiringen da britiske forsterkninger kom via sjøveien.

## Kilder
* 
*
Kristiania Elektriske Sporvei

**Kristiania Elektriske Sporvei** (på folkemunne *Blåtrikken*) var et privat aksjeselskap stiftet i 1892, som drev sporvognsdrift i Oslo (dengang Kristiania). Offisiell åpning av det som var den første elektriske sporvogn i Norden var 2. mars 1894, men kong Oscar II hadde en prøvetur 26. februar. Vognhall og kraftstasjon lå på Majorstuen, og selskapet hadde en linje derfra til Jernbanetorget og en fra Skarpsno til Jernbanetorget. Den siste linjen ble gradvis forlenget til Skøyen (1903) og Lilleaker (1919). Det var også lagt en linje fra Majorstua over Frogner plass til Jernbanetorget.

Fra 1912 hadde selskapet et tett samarbeide med konkurrenten Kristiania Sporveisselskab. Selskapene ble innløst og slått sammen til det kommunale aksjeselskapet A/S Kristiania Sporveier (fra 1925 A/S Oslo Sporveier) i 1924 da konsesjonene deres gikk ut. I forbindelse med innløsingen ble Lilleakerlinjen skilt ut som et eget selska, A/S Bærumsbanen.

## Litteratur
* 
* 
* 
* 
* 

## Eksterne lenker
*
André Cayatte

**André Cayatte** (født 3. februar 1909, død 6. februar 1989) var en fransk advokat og filmregissør innenfor den nye franske bølge, kjent for sine spillfilmer som fokuserte på forbrytelse, rettferdighet og moralsk ansvar.

Cayatte begynte som filmregissør ved den tysk-kontrollerte selskapet Continental Films under Nazi-Tysklands okkupasjon av Frankrike under den andre verdenskrig. En del av Cayattes første filmer hadde hans karakteristiske temaer, blant annet *Thi kjennes for rett* (1950), *Vi er alle mordere* (1952) og *Le passage du Rhin* (1960).

I 1963 gjennomførte han et dristig eksperiment i filmens fortellerteknikk med filmene *Ekteskapet - Jean Marc* og *Ekteskapet - Françoise* som begge fortalte samme historie, men fra to adskilte synsvinkler.

Hans film fra 1973, *Ingen røk uten ild*, vant Sølvbjørnen ved den 23. filmfestivalen i Berlin.

## Filmer i utvalg
* 1942 : *Proforma-elskerinnen*
* 1943 : *Til damenes tjeneste*
* 1948 : *De elskende i Verona* (*Les amants de Vérone)*
* 1950 : *Thi kjennes for rett (Justice est faite)*
* 1952 : *Vi er alle mordere (Nous sommes tous des Assassins)*
* 1953 : *Før syndfloden (Avant le déluge)* 
* 1954 : *Skyldig - ikke skyldig* 
* 1957 : *Øye for øye* 
* 1958 : *To ansikter i speilet* 
* 1959 : *Bagateller for Arsène Lupin* 
* 1960 : *Le passage du Rhin* 
* 1962 : *To er skyldige* 
* 1964 : *Ekteskapet - Jean Marc*
* 1964 : *Ekteskapet - Françoise*
* 1967 : *De har forført min datter*
* 1969 : *Veien til Katmandou*
* 1971 : *Å dø av kjærlighet*
* 1972 : *Ingen røk uten ild*
* 1974 : *Bak stengte dører*
* 1976 : *Alle har sin fiende!*
* 1978 : *Et spørsmål om kjærlighet*

## Referanser


## Eksterne lenker
* 
*
De hellige kriger

**De hellige kriger** kan referere til flere kriger som omhandlet kontrollen over Delfi:
*Den første hellige krig (595–585 f.Kr.), mellom Det amfiktyoniske forbund av Delfi og byen Krisa
*Den andre hellige krig (449–448 f.Kr.), en indirekte konfrontasjon mellom Athen og Sparta 
*Den tredje hellige krig (356–346 f.Kr.), en konflikt mellom Theben, samt senere Makedonia, og Fokis
Ravnåga kraftverk

**Ravnåga kraftverk** er et vannkraftverk ved Langvatnet i Rana kommune i Nordland.

Det er et elvekraftverk som utnytter et fall på 38 meter i elven Ravnåga.

Installert effekt er 1,2 MW fra to francisturbiner. Årsproduksjon er 5,7 GWh.

## Referanser


## Kilder
* 
* NVE vannkraftdatabase
* MIP Miljøkraft AS
National Leprechaun Museum

**Det nasjonale leprechaunmuseet** (The National Leprechaun Museum) er et privatdrevet museum i den irske hovedstaden Dublin som åpnet dørene for publikum for første gang den 10. mars 2010. 

Museet viser historien om leprechaunen, som er en figur med dype tradisjoner i irsk folklore og fortellertradisjon. Symbolikken i mytologien knyttet til leprechaunene blir også forklart. Leprechauner har spesifikke fysiske kjennetegn; blant annet heter det seg at de er svært kortvokste. Dette søker museet å fremstille ved bruk av gigantiske møbler i utstillingsarealene, slik at besøkende får følelsen av at de selv er lilleputter i en verden befolket av kjemper. 

## Beliggenhet
Museet befinner seg mellom Jervis street og Abbey street i Dublin. *[[The Irish Times]]* har kalt museet «leprechaunenes Louvre».

## Bakgrunn og utforming
Tom O'Rahilly er museets sjef og designet det sammen med to italienske designere, Elena Micheli og Walter Scipioni. O'Rahilly begynte planleggingen av museet i 2003. 

De som besøker museet får en guidet tur gjennom flere rom. I museet er det tatt i bruk ulike virkemidler for å gi de besøkende en opplevelse av å befinne seg i mytenes verden. Det er gjort utstrakt bruk av optiske illusjoner. Rommet med de overdimensjonerte møblene er et annet virkemiddel med samme hensikt. I museet finnes det også en liten korridor bygget av tre, som besøkende må gjennom. Dette skal gi opplevelsen av å tre inn i en parallell virkelighet gjennom en portal.

## Omvisninger med og uten aldersgrense
Det finnes ulike omvisninger tilpasset forskjellige aldersgrupper. Enkelte av omvisningene er egnet for de yngre, mens andre er tilpasset bare de eldre. Per 2019 tilbyr museet blant annet en tur med 18-årsgrense, der voksne skal få bli med inn i den mørke siden av irsk mytologi. Denne omvisningen tilbys kun om natten; ellers holder museet åpent på dagtid og tar da også i mot barn og unge. En guidet tur kan vare opp til 40 minutter.

## Referanser


## Eksterne lenker
* 
* "Irlands nye leprechaun museum". 
* Irish central
* National Leprechaun museum
Hevet over mistanke

***Hevet over mistanke*** (originaltittel: *Indagine su un cittadino al di sopra di ogni sospetto*) er et italiensk kriminal-drama fra 1970 med regi av Elio Petri. Den handler om en sinnssyk politiinspektør som myrder sin elskerinne under et samleie. Mens saken ettersøkes, forsøker han å manipulere etterforskningen. Han planter bevis som blant annet leder mot kvinnens ektemann og en radikal student. Hans overmot leder ham til å tro at han kan komme unna med hva som helst.

Filmen ble hedret med en Oscar for beste utenlandske film. Den ble også tildelt FIPRESCI og Grand Prix under Filmfestivalen i Cannes. Den har fått 100 % på Rotten Tomatoes.

## Roller
* Gian Maria Volonté – Politiinspektøren
* Florinda Bolkan – Augusta Terzi
* Salvo Randone – Rørlegger
* Gianni Santuccio – Politimester
* Orazio Orlando – Biglia
* Sergio Tramonti – Antonio Pace
* Arturo Dominici – Mangani
* Aldo Rendine – Nicola Panunzio

## Referanser


## Eksterne lenker
*
PR Newswire

**PR Newswire** er et nyhetsbyrå med hovedkontor i New York City. Det ble grunnlagt i 1954.

## Referanser


## Eksterne lenker
*
Amstel Gold Race 2016

**Amstel Gold Race 2016** var den 51. utgaven av sykkelrittet Amstel Gold Race og som det ellevte arrangementet på UCIs WorldTour-kalender i 2016 ble det arrangert 17. april .

## Lag

## Resultater

## Eksterne lenker
* 
*
La Flèche Wallonne 2016

**La Flèche Wallonne 2016** var den 80. utgaven av sykkelrittet La Flèche Wallonne, og som det tolvte arrangementet på UCIs WorldTour-kalender i 2016 ble det arrangert 20. april . Rittet ble vunnet av Alejandro Valverde for tredje gang på rad og fjerde gang i karrieren.

## Lag

## Resultater

## Eksterne lenker
* Ny leksjon av Valverde i Flèche Wallonne Logg av Procycling.nos live-referat fra rittet
* 
*
Liège–Bastogne–Liège 2016

**Liège–Bastogne–Liège 2016** er den 102. utgaven av sykkelrittet Liège–Bastogne–Liège og som det trettende arrangementet på UCIs WorldTour-kalender i 2016 blir det arrangert 24. april .

Løypa var egentlig 253 km lang, men på grunn av dårlig vær og snø på veien ble løypa kortet ned til 248 km.

## Lag

## Resultater

## Eksterne lenker
* 
*